/ 



MVLTIFAL V 1A 41 



Testae characteres . Testa oblonga, ampla, ventricosa, postice reticulato-stria-^.FTT 

 ta, muricata; antice attenuata, striis transversis, punctisque elevatis secundum & 

 strias distincta. 



Testae descriptio. Testa ampla, bivalvis, inaequilatera ; antice magis exerta, 

 attenuata, fragilis , paullo diducta; postice divaricata, valde hians, validior, 

 abiens fere in mucronem obtusum rotundatum: hinc decussatim striata, confer- 

 timque muricata; inde striis transversis, punctisque elevatis secundum strias di- 

 stincta . Cardo utrinque duplici lamella testacea insignitur , quarum exterior am- 

 plissima, retrorsum reflexa, valvae coalescit; altera est brevior, erecta. Obti- 

 nent inter utramque cellulae complures quadrilaterae , inaequales, per series 

 transversas digestae. Ad cardinem ligarnentum nullum. Ex ejus fornice gemi- 

 nae apophyses stiliformes producuntur, longiusculae, recurvatae , apicibus di- 

 latatae, in conchae cavitatem se se exerentes. Tota concha a sordibus repurga- 

 ta , niveo candore nitet . 



Valvae adjunctae, accessoriae , vel succenturiatae ab Ostracologis dictae, qua- 

 tuor sunt, earumque binae pares, reliquae dispares: pares omnium maximae , 

 subtetragonae , obsolete striatae, postice in mucronem abeuntes; singulae per 

 medium divisae, at ligamento veluti cartilagineo simul concretae. Margines sui 

 anteriores incumbunt tertiae valvae, solitariae, cruciformi , ac veluti alatae: cun- 

 ctae exilissimae. Adhaerent ipsae ( vivente adhuc Mollusco) musculo lato, quem 

 omnino tegunt, cardinis ligamenti vices gerenti; atque ideo in testis nullis post 

 animalis interitum , atque labefactationem deprehenduntur . Postrema linearis , 

 utrinque cuspidata, tenuique ligamento circumducta, anticam valvarum partem 

 simul nectit, neque umquam ab iis ultro divellitur. 



Variat hujusmodi concha ob valvas angustiores, ob partem posticam exilio- 

 rem, magisque attenuatam, mucronesque, quibus ea horrescit, acutiores, ma- 

 gisque exertos. Hae difFerentiae obtinent praecipue in conchis junioribus; ac 

 proinde a varia earumdem aetate oriri arbitramur. 



Fig. 2 Tab. VII Pholadem Dactylum e latere exhibet; Fig. vero 4 e parte %• 2 >4- 

 postica, quo cellulae quadrilaterae hh, ii, secus cardinem digestae, palam fiant. 

 Binae valvulae adjunctae AA, BB, et solitaria o, in naturali positione in Fig. 5 s. 

 exprimuntur: postrema denique, anticas valvarum partes simul connectens, ad 

 mm in Fig. 4 adparet. In Fig. 3 eamdem concham valvis diductis repraesentavi- H3. 4,3. 

 mus, quo geminae apophyses stiliformes nn e cardinis fornice prodeuntes, ocu- 

 lis subjicerentur. 



